Miting electoral ilegal: USR și Dreapta Unită fură startul campaniei, pe 9 mai, la Timișoara
Un anunț din 2 mai 2024, pe pagina de Facebook a USR național, îi cheamă pe timișoreni la începerea campaniei electorale, cu ocazia Zilei Europei, adică pe 9 mai.
Dar nu numai timișorenii sunt vizați, acțiunea încercând o audiență internațională, pentru că anunțul se adresează tuturor românilor, deoarece va fi transmis în direct pe rețeaua de socializare.
E greu de crezut că Alianța Unită nu are pe nimeni care să cunoască Legea 115/2015 pentru alegerea autorităților publice locale. O altă variantă ar fi că USR și Drepta Unită sfidează efectiv prevederile legii, așa cum au făcut-o în nenumărate situații, în ultimii patru ani.
Ca și model de pregătire a acțiunii, anunțul, care se dorește viral, seamănă la indigo cu manipularea de participare masivă la mitingul neautorizat din 10 august 2018, ai cărui actori implicați, detalii de premeditare și organizare au fost devoalate atunci de către reputatul jurnalist Patrick André de Hillerin, în Cațavencii și în Libertatea.
Analiză care a ținut multe săptămâni prima pagină a ziarelor, dar a fost și subiect de analiză și anchetă a instituțiilor statului, de la Poliție și Jandarmerie, la SRI și, după demararea anchetelor judiciare, a procurorilor Parchetului Militar și a procurorilor de la DIICOT.
Anunțul pentru mitingul USR/Dreapta Unită, din 9 mai 2024, este promovat ca și copertă de Facebook a pagini USR național, dar și ca postare specială – „featured” cât și la categoria “cauze”, nu ca eveniment.
Mai trebuie menționat că, în mod bizar, postarea nu a fost preluată nici de către USR Timiș și nici de către Dominic Fritz, președintele filialei județene a partidului din orașul în care va avea loc adunarea.
Sub pretextul sărbătoririi Zilei Europei Unite, USR îi cheamă pe timișoreni la evenimentul “Dreapta Unită la Timișoara – Lansarea campaniei”, pe data de 9 mai, la ora 19.
Acțiunea, conform anunțului, va avea loc atât fizic, și se va transmite și live (în direct) pe Facebook.
Cu toate acestea, dincolo de dată, oră și oraș, nu este menționat locul din Timișoara unde se va desfășura adunarea publică, înregistrată ca și cauză, după categoriile de evenimente ce pot fi promovate pe rețeaua de socializare.
“Fii alături de noi la primul miting electoral al alianței Dreapta Unită!
9 Mai | Timișoara. Dăm startul campaniei electorale pentru alegerile europarlamentare și locale din 9 iunie 2024 printr-un miting de Ziua Europei. Poți urmări întregul eveniment LIVE, pe Facebook.
Acesta nu este doar un miting, este startul pregătirii pentru lupta din 9 iunie. Vino alături de noi și fă parte din mișcarea care modernizarea România! Nu-i lăsa să-ți fure viitorul”, scrie în textul de descriere a “cauzei”, deși în mod normal, pe Facebook, o astfel de acțiune se înregistrează la categoria “eveniment” (event).
Și, cum am menționat mai sus, apelul public este cu atât mai bizar pentru că nu este indicat un loc clar de întâlnire din orașul Timișoara.
O informație pusă la dispoziție de către USR este legată de organizatori sau gazdele evenimentului (host), care sunt: USR național, Dan Barna, Cătălin Drulă, Dominic Fritz și Partidul Mișcarea Populară. Foța Dreptei, care face parte din Alianța Unită, nu apare ca și co-organizator.
Rămâne de văzut ce entitate sau persoană va depune cererea de autorizare la Primăria Timișoara și la IPJ Timiș.
Cert este că acțiunea electorală de la Timișoara este complet ilegală și încalcă prevederile Legii 115/2015 pentru alegerea autorităților publice locale.
Mai exact, “SECŢIUNEA a 7-a – Campania electorală”, articolul 64, care stipulează clar: “Campania electorală începe cu 30 de zile înainte de data desfăşurării alegerilor şi se încheie în ziua de sâmbătă care precedă data alegerilor, la ora 7,00.”
Ori, ținând cont că alegerile locale au loc pe data de 9 iunie, prima zi în care se poate organiza legal un miting electoral este în 10 mai 2024, adică cu o zi după adunarea anunțată de către USR și Dreapta Unită la Timișoara.
Rămâne un mister de ce filiala Timiș a USR și președintele acesteia, Dominic Fritz, nu au postat și promovat pe paginile lor de Facebook evenimentul.
Pentru a legitima cumva acțiunea și a avea acoperire mediatică, USR Timiș a invitat și presa la mitingul ilegal. Mai mult, aceștia au solicitat ziariștilor să confirme participarea telefonic, anterior acțiunii. Ceea ce înseamnă că fie vor să vadă pe câte companii media neplătite pot conta, fie, cel mai probabil, acțiunea va avea loc într-un spațiu, clădire sau piață, cu acces controlat.
Cel mai interesant va fi cine din Primăria Timișoara va aproba și aviza desfășurarea mitingului electoral pe 9 mai, dar și dacă Prefectura Timiș, Jandarmeria, Poliția și Autoritatea Electorală Permanentă se vor autosesiza vizavi de această manifestare ilegală.